3. การประกอบธุรกิจของแต่ละสายผลิต

3.1 ลักษณะการประกอบธุรกิจ

บริษัทฯประกอบธุรกิจเกี่ยวกับเทคโนโลยีสารสนเทศและเทคโนโลยีสื่อสาร ซึ่งประกอบด้วย
ระบบเครือข่ายสารสนเทศ (Networking System) ระบบคอมพิวเตอร์ (Computer System)
และ ระบบสื่อสารโทรคมนาคม (Communication System) โดยมีลักษณะธุรกิจครอบคลุมดังนี้

1.  ธุรกิจขายและบริการเครื่องและอุปกรณ์ระบบเครือข่ายสารสนเทศ (Networking System)
    ระบบคอมพิวเตอร์(Computer System) และระบบสื่อสารโทรคมนาคม (Communication
    System)

  บริษัทฯเป็นผู้จำหน่ายเครื่องและอุปกรณ์ระบบเครือข่ายสารสนเทศ (Networking System)
  ระบบคอมพิวเตอร์ (Computer System) และระบบสื่อสารโทรคมนาคม (Communication
  System) รวมถึงการขายซอฟต์แวร์ และพัฒนาระบบโปรแกรมคอมพิวเตอร์ (Application
  Software) โดยการขายอาจจะขายเฉพาะเครื่องหรืออุปกรณ์บางส่วน
  หรือขายทั้งระบบแบบเบ็ดเสร็จ (Total Solution) ซึ่งรวมถึง การให้คำปรึกษา ออกแบบ
  ติดตั้ง และฝึกอบรมการใช้งาน
  โดยบริษัทฯจะศึกษาความต้องการของลูกค้าและจัดทำการตลาดเพื่อให้สินค้าและบริการเป็นที่รู้จักแก่ลูกค้า
  รวมทั้งการจัดสัมมนาเพื่อให้ข้อมูลสินค้าและบริการแก่ลูกค้า การเสนอบริการการวางระบบ
  ที่เหมาะสมให้แก่ลูกค้าแต่ละราย ตลอดจนการให้บริการด้านการให้คำปรึกษา แนะนำ ออกแบบ
  วางระบบ ติดตั้ง ทดสอบ และฝึกอบรม
  ซึ่งการให้บริการดังกล่าวสามารถให้บริการได้กับทุกประเภทธุรกิจและทุกขนาด
  ตั้งแต่ธุรกิจขนาดเล็กจนถึงธุรกิจขนาดใหญ่ระดับประเทศ

  การออกแบบและรับเหมาวางระบบมีลักษณะเป็นโครงการมีมูลค่าตั้งแต่หลักแสนถึงหลายร้อยล้านบาท
  มีระยะเวลาการดำเนินโครงการโดยเฉลี่ยตั้งแต่ 3 เดือนถึง 12 เดือน
  และภายหลังการดำเนินการโครงการให้ลูกค้าแล้วเสร็จ
  บริษัทฯจะให้บริการหลังการขายต่อไปอีกระยะเวลาหนึ่ง
  โดยบริษัทฯจะจัดเตรียมผู้เชี่ยวชาญคอยให้บริการตอบคำถามและแก้ปัญหาที่เกิดขึ้นขณะใช้งานจริง
  ซึ่งภายหลังระยะเวลาดังกล่าวแล้วลูกค้าอาจจะว่าจ้างบริษัทฯเป็นผู้ดูแลผลิตภัณฑ์ที่ได้ซื้อไป
  โดยการซื้อบริการการบำรุงรักษาต่อไป

ปัจจุบันบริษัทฯเป็นตัวแทนจำหน่ายผลิตภัณฑ์ เช่น

1.  อุปกรณ์โครงข่ายสารสนเทศ ได้แก่ บริษัทซิสโก้ ซีสเต็มส์ จำกัด (Cisco Systems) บริษัท
    3 คอม (ประเทศไทย) จำกัด (3Com) และบริษัทไทโก้ อิเล็คทรอนิคส์ (ประเทศไทย)
    จำกัด (Tyco Electronics Thailand Limited) เป็นต้น

2.  อุปกรณ์สำหรับระบบคอมพิวเตอร์ เช่น บริษัทฮิวเลตต์-แพคการ์ด จำกัด (Hewlett
    Packard) บริษัทซันไมโครซิสเต็มส์ จำกัด (Sun Micro System) บริษัท ไอบีเอ็ม จำกัด
    (IBM) และบริษัท เอเซอร์ คอมพิวเตอร์จำกัด (ACER) เป็นต้น

3.  โปรแกรมระบบงานสำเร็จรูป ได้แก่ บริษัทออโต้เดสก์ จำกัด (Autodesk) บริษัทออราเคิล
    คอร์ปอเรชั่น จำกัด (Oracle) บริษัท ไมโครซอฟท์ จำกัด (Microsoft)
    และบริษัทเอสเอพีประเทศไทย จำกัด (SAP)

4.  อุปกรณ์โครงข่ายโทรคมนาคมอื่นๆ

1.  ธุรกิจบริการซ่อมและบำรุงรักษา (Services Maintenance)

  เป็นการให้บริการซ่อมและบำรุงรักษาเครื่องและอุปกรณ์ระบบเครือข่ายสารสนเทศ(Networking
  System) ระบบคอมพิวเตอร์ (Computer System) และ ระบบสื่อสารโทรคมนาคม
  (Communication System)
  โดยส่วนหนึ่งเป็นลูกค้าเดิมที่ซื้อบริการต่อเนื่องภายหลังจากหมดระยะเวลารับประกันคุณภาพ
  (Warranty Period) และอีกส่วนหนึ่งเป็นลูกค้าใหม่ โดยปกติสัญญาบำรุงรักษาจะมีอายุประมาณ
  1-3 ปี

  บริษัทฯมีวิศวกรและผู้เชี่ยวชาญทั้งทางด้านฮาร์ดแวร์และซอฟต์แวร์ ที่ได้รับการอบรม
  และมีใบรับรองความสามารถในการให้บริการ (Certified) จากบริษัทเจ้าของผลิตภัณฑ์
  คอยให้บริการตอบคำถามและแก้ปัญหาที่เกิดขึ้นระหว่างการใช้งาน และ/หรือ
  ให้บริการตรวจสอบและบำรุงรักษาระบบตามเวลากำหนด
  รวมถึงการบริการซ่อมแซมและเปลี่ยนชิ้นส่วนฮาร์ดแวร์ที่ชำรุด
  ซึ่งบริการนี้ช่วยให้ลูกค้าที่ซื้อสินค้าจากบริษัทฯได้ใช้ประโยชน์จากสินค้าที่ซื้อไปอย่างมีประสิทธิภาพสูงสุด
  จากธุรกิจบริการซ่อมและบำรุงรักษาดังกล่าว
  ส่งผลให้บริษัทฯรักษาฐานลูกค้าและมีการซื้อสินค้าจากบริษัทฯอย่างต่อเนื่อง

  ในปี 2553 บริษัทฯ มีการขยายฐานลูกค้าในธุรกิจบริการซ่อมและบำรุงรักษามากขึ้น
  ส่งผลให้รายได้ของธุรกิจบริการซ่อมและบำรุงรักษามากถึง 247 ล้านบาท เพิ่มขึ้น 105 ล้านบาท
  คิดเป็นอัตราส่วนร้อยละ 73.45 จากปี 2552
  แสดงให้เห็นถึงการส่งสัญญาณที่ดีของการขยายฐานลูกค้าในธุรกิจประเภทนี้

2.  ธุรกิจให้เช่าเครื่องและอุปกรณ์ (Outsourcing Services)

  เป็นการให้เช่าเครื่องและอุปกรณ์ระบบสารสนเทศทั้งระบบ หรืออุปกรณ์บางส่วน ได้แก่
  ระบบเครือข่ายสารสนเทศ(Networking) ระบบคอมพิวเตอร์ (Computer System)
  ระบบสื่อสารโทรคมนาคม (Communication System) ซึ่งอาจรวมถึงการบริหารจัดการ
  และการควบคุมการทำงานของระบบเครื่องและอุปกรณ์ที่ให้เช่าให้แก่ลูกค้า
  บริการดังกล่าวเหมาะสมสำหรับองค์กรที่มีงบประมาณจำกัดด้านการพัฒนาระบบคอมพิวเตอร์สำหรับใช้ภายในองค์กร
  และองค์กรที่กลัวความเสี่ยงจากการล้าสมัยของอุปกรณ์และระบบคอมพิวเตอร์

2.  การตลาดและภาวะการแข่งขัน

การตลาดและกลยุทธ์

รายได้ของบริษัทฯมาจากโครงการเป็นหลัก
ดังนั้นลักษณะของการเข้าร่วมดำเนินโครงการต้องผ่านขั้นตอนการประมูลโครงการ
ไม่ว่าโครงการจะเป็นของทั้งภาครัฐบาลและภาคเอกชน
ซึ่งส่วนใหญ่จะพิจารณาคัดเลือกจากรายละเอียดของโครงการ ราคา เงินทุน ความพร้อมของทีมงาน
และผลงานในอดีต นอกจากนั้น เพื่อเพิ่มความสามารถในการแข่งขัน
บริษัทฯได้วางกลยุทธ์ทางการตลาดไว้ ดังนี้

1.  สร้างความเชื่อมั่นและเชื่อถือในคุณภาพของผลงานอย่างสม่ำเสมอ
    ตั้งแต่การให้คำแนะนำการวางระบบ
    การคัดเลือกสินค้าที่มีคุณภาพและเหมาะสมกับความต้องการของลูกค้า

2.  เข้าใจความต้องการของลูกค้าและแสวงหาเทคโนโลยีใหม่ๆเพื่อนำเทคโนโลยีเหล่านั้นมาช่วยให้ประสิทธิภาพการทำงานของลูกค้าดีขึ้น

3.  ประสิทธิภาพของบริการหลังการขาย หากลูกค้าต้องการ
    บริษัทฯสามารถจัดพนักงานคอยให้คำปรึกษาและแนะนำแกลูกค้าที่มีปัญหาตลอด 24 ชั่วโมง
    รวมทั้งลูกค้าสามารถใช้บริการจาก Website ของบริษัทฯ เพื่อแจ้งข้อบกพร่องของข้อมูล
    และตรวจสอบความคืบหน้าในการแก้ไขระบบงาน
    นอกจากนี้เพื่อเพิ่มความรวดเร็วของการให้บริการ
    บริษัทฯวางแผนจัดตั้งศูนย์บริการตามภูมิภาคต่างๆ ซึ่งปัจจุบันได้เปิดดำเนินการเรียบร้อยแล้ว
    7แห่ง ใน 7 จังหวัด

4.  รักษาฐานลูกค้ากลุ่มเดิม โดยเฉพาะกลุ่มลูกค้ารายใหญ่ในอุตสาหกรรมสื่อสารโทรคมนาคม
    โดยสร้างความสัมพันธ์ที่ดีกับกลุ่มลูกค้าดังกล่าว
    พร้อมทั้งขยายขอบเขตของการให้บริการให้เพิ่มขึ้นโดยเฉพาะด้านบำรุงรักษาระบบ
    หรือบริการอื่นๆ ที่เพิ่มมูลค่าให้แก่กิจการ นอกจากนี้
    บริษัทฯมีนโยบายในการขยายกลุ่มลูกค้าไปยังภาคธุรกิจที่มีอัตราการเติบโตด้านการพัฒนาระบบสารสนเทศและการสื่อสาร
    เช่น ภาคการเงิน และภาคการผลิต เป็นต้น

5.  เนื่องจากลักษณะของการดำเนินธุรกิจต้องอาศัยความรู้ความสามารถของบุคลากรเป็นสำคัญ
    บริษัทฯจึงมีนโยบายส่งเสริมให้บุคลากรภายในองค์กรพัฒนาความรู้ความสามารถและความเชี่ยวชาญอย่างสม่ำเสมอ

6.  สร้างความคล่องตัวในการบริหารงาน
    ทำให้สามารถแก้ไขปัญหาหรือตัดสินใจได้รวดเร็วเมื่อสถานการณ์เปลี่ยนแปลง

7.  การสร้างความสัมพันธ์ที่ดีระหว่างบริษัทฯกับผู้ที่เกี่ยวข้อง เช่น ลูกค้า และ บริษัทคู่ค้า เป็นต้น

ช่องทางการจัดจำหน่าย

บริษัทมีการรับงานโดยผ่านการติดต่อและเจรจากับลูกค้าโดยตรงเป็นส่วนใหญ่
ซึ่งเป็นกลุ่มลูกค้าที่เป็นบริษัทขนาดใหญ่ของภาครัฐ โดยในปี 2553 มีสัดส่วนประมาณร้อยละ 60
ของยอดขายรวม ซึ่งผลจากกลยุทธ์ในการสร้างความสัมพันธ์ที่ดีกับลูกค้า
และความหลากหลายในด้านของผลิตภัณฑ์และการบริการที่นำเสนอ
รวมถึงคุณภาพของการให้บริการที่ดี
จึงทำให้รายได้ของบริษัทส่วนใหญ่ยังคงมาจากฐานลูกค้าเดิมอันเนื่องมาจากความไว้วางใจและยอมรับในผลงานเป็นอย่างดีจากลูกค้า
โดยบริษัทได้มีการจัดตั้งและแบ่งทีมงานขายออกเป็น 4 กลุ่ม ตามลักษณะของกลุ่มลูกค้าเป้าหมาย คือ
กลุ่มธุรกิจด้านการสื่อสารเคลื่อนที่และสื่อสารไร้สาย
กลุ่มธุรกิจด้านโทรศัพท์พื้นฐานและเครือข่ายแบบมีสาย กลุ่มเอกชน และกลุ่มหน่วยงานราชการ
โดยทำหน้าที่ดูแลและนำเสนอบริการต่างๆ ให้แก่ลูกค้า รวมทั้งเพิ่มขีดความสามารถในการให้บริการ
เพื่อตอบสนองความต้องการลูกค้า

สภาวะการแข่งขัน

จากผลของการให้ความสำคัญด้านการพัฒนาเทคโนโลยีสารสนเทศและการสื่อสารของทั้งภาครัฐบาลและภาคเอกชนให้ได้มาตรฐานและทัดเทียมระดับนานาชาติ
ทำให้ตัวเลขของงบประมาณการลงทุนเพื่อพัฒนาระบบมีมูลค่าสูงและในอัตราเพิ่มขึ้นอย่างต่อเนื่องตลอดระยะเวลาที่ผ่านมา
เหตุดังกล่าวทำให้ผู้ประกอบการหลายรายให้ความสนใจในธุรกิจนี้
จึงทำให้มีการแข่งขันค่อนข้างสูงแต่ส่วนใหญ่ก็ยังเป็นกลุ่มที่ทำธุรกิจในด้านนี้อยู่แล้ว
ซึ่งสามารถแบ่งออกเป็น 4 กลุ่ มโดยจำแนกตามประเภทระบบ ดังนี้

  กลุ่มระบบคอมพิวเตอร์

-   บริษัท เอ็ม เอฟ อี ซี จำกัด (มหาชน)

-   บริษัท พีซีซี จำกัด

-   บริษัท เอสวีโอเอ จำกัด (มหาชน)

-   กลุ่มบริษัทซีดีจี

-   ยิบอินซอย

-   ซีเมนส์

-   บริษัท ฟอร์ท คอร์ปอเรชั่น จำกัด (มหาชน)

-   บริษัท ล็อกซเล่ย์ จำกัด (มหาชน)

  กลุ่มระบบโครงข่ายสารสนเทศ

-   บริษัท ดาต้าคราฟท์ จำกัด

-   บริษัท ไอบีเอ็ม จำกัด

-   บริษัท เน็ทวัน เน็ทเวิร์ค โซลูชั่น จำกัด

-   บริษัท เอ็ม เอฟ อี ซี จำกัด (มหาชน)

-   บริษัท เดอะ คอมมูนิเคชั่น โซลูชั่น จำกัด

-   บริษัท ไอบีเอ็ม (ประเทศไทย) จำกัด

-   บริษัท เอ็นซีอาร์ ประเทศไทย จำกัด

-   บริษัท ฟอร์ท คอร์ปอเรชั่น จำกัด (มหาชน)

-   บริษัท ซีเมนส์ (ประเทศไทย) จำกัด

-   บริษัท ล็อกซบิท จำกัด (มหาชน)

-   บริษัท ดาต้าโปร คอมพิวเตอร์ ซิสเต็มส์ จำกัด

  กลุ่มระบบโครงข่ายสื่อสาร

-   บริษัท ยูไนเต็ดคอมมูนิเคชั่น อินดัสตรี จำกัด (มหาชน)

-   บริษัท จัสมิน อินเตอร์เนชั่นแนล จำกัด (มหาชน)

-   บริษัท สามารถคอร์ปอเรชั่น จำกัด (มหาชน)

  กลุ่มระบบ Software Application

-   บริษัท เอ็ม เอฟ อี ซี จำกัด (มหาชน)

-   บริษัท อินเตอร์เนชั่นแนล รีเสิรช คอร์ปอเรชั่น จำกัด (มหาชน)

สำหรับการดำเนินธุรกิจของบริษัทฯนั้น จัดอยู่ในทั้ง 4 กลุ่ม แต่บริษัทฯถือเป็นหนึ่งในผู้นำใน 2
กลุ่มหลักๆ ด้วยกันคือ (1) กลุ่มระบบโครงข่ายสารสนเทศ และ (2) กลุ่มระบบโครงข่ายสื่อสาร
ทั้งนี้เพราะรายได้ส่วนใหญ่ของบริษัทฯได้มาจากการขายผลิตภัณฑ์ที่เกี่ยวข้องกับระบบโครงข่ายสารสนเทศ
และระบบโครงข่ายสื่อสารโทรคมนาคม ประกอบกับบริษัทฯเป็นบริษัทคู่ค้าสำคัญในระดับ Gold
Partner กับบริษัท Cisco Inc.
ซึ่งบริษัทดังกล่าวเป็นผู้ผลิตผลิตภัณฑ์ระบบโครงข่ายสารสนเทศอันดับหนึ่งของโลก

แนวโน้มของอุตสาหกรรม

ในปี 2553 ที่ผ่านมา
สถานการณ์ประเทศไทยได้รับผลกระทบทางอ้อมจากเหตุการณ์สำคัญๆทางเศรษฐกิจอยู่หลายเหตุการณ์เช่น
วิกฤตดูไบ (Dubai Crisis) วิกฤตในกรีกและบางประเทศในยุโรป
หรือแม้กระทั่งความไม่สงบทางการเมือง ความผันผวนทางด้านอัตราแลกเปลี่ยนเงินตรา
ส่งผลกระทบต่อสภาพเศรษฐกิจโดยรวม ทำให้เกิดการชะงักงัน เกิดความไม่แน่นอน
จนไปถึงการชะลอการใช้จ่ายในภาคธุรกิจและภาครัฐในหลายช่วงเวลา
แต่อย่างไรก็ตามประเทศไทยยังคงมีความเติบโตทางเศรษฐกิจได้
ผ่านมาตรการกระตุ้นการบริโภคของภาคเอกชน และการใช้จ่ายภาครัฐ และแนวโน้มในปี 2554นี้
การใช้จ่ายภาครัฐยังคงเป็นกลไกสำคัญในการกระตุ้นการเจริญเติบโตทางเศรษฐกิจ
นโยบายที่ส่งผลบวกต่อบริษัทฯที่สำคัญจะมาจากนโยบายบรอดแบนด์แห่งชาติที่ได้รับการอนุมัติจากคณะรัฐมนตรีเมื่อ
9 พฤศจิกายน 2553ที่ผ่านมา
เพื่อใช้เป็นกรอบการดำเนินการและขับเคลื่อนการพัฒนาบริการบรอดแบนด์
ที่ใช้ประโยชน์จากเทคโนโลยีที่หลากหลาย มีความก้าวหน้าทันสมัย
สอดคล้องกับบริบทและสภาพพื้นที่ของประเทศไทย
และตอบสนองความต้องการการใช้บริการของทุกภาคส่วน
โดยที่รัฐมีบทบาทเป็นผู้กำหนดนโยบายและสนับสนุนการให้มีและการใช้บริการบรอดแบนด์อย่างทั่วถึงเท่าเทียมกัน
รวมถึงส่งเสริมให้ภาคเอกชนและประชาชนร่วมดำเนินการไปสู่ความสำเร็จโดยมีองค์กรกำกับดูแลที่เป็นอิสระตามกฎหมายทำหน้าที่กำกับดูแลการประกอบกิจการให้มีการแข่งขันอย่างเสรีและเป็นธรรม

สถานการณ์พัฒนาด้านสื่อสารโทรคมนาคมของไทยยังช้ากว่าค่าเฉลี่ยของโลกหรือแม้แต่ของเอเชียแปซิฟิก
จากผลการสำรวจของ Gartner (November 2008) พบว่าในช่วงปี 2550-2555
อัตราการเติบโตของการใช้ Broadband Internet ของโลกที่ระดับความเร็วสูงกว่า 25 Mbps
มีแนวโน้มเพิ่มขึ้นในอัตราที่สูงมาก ยิ่งกว่านั้นในระดับความเร็วที่ 25-50 Mbps
มีอัตราการเติบโตเฉลี่ยเพิ่มขึ้น 73.9% ในขณะที่การใช้ Broadband Internet
ของเอซียแปซิฟิกที่ระดับความเร็ว

25-50 Mbps มีอัตราการเจริญเติบโตที่ 31.6%
ส่วนประเทศไทยมีอัตราการเจริญเติบโตของการใช้ Broadband Internet ที่ 14.9%

นอกจากนี้จำนวนผู้ลงทะเบียนใช้อินเตอร์เน็ต ของไทยยังคงอยู่ในระดับที่ต่ำกว่าค่าเฉลี่ยของโลก
จากข้อมูลล่าสุดซึ่งสำรวจโดย IDC, ITU และ ICT Eye 2004-2008
พบว่าจำนวนผู้ลงทะเบียนใช้อินเตอร์เน็ตและ Broadband Internet ต่อจำนวนประชากร 100
คนของไทยอยู่ที่ 4.18 และ 2.48 ในขณะที่ค่าเฉลี่ยของโลกอยู่ที่ระดับ 8.32 และ 6.08
ตามลำดับ

ส่วนตลาดการใช้โทรศัพท์พื้นฐานซึ่งมีการลงทุนสูงเริ่มมีการอิ่มตัว
รวมทั้งพฤติกรรมผู้บริโภคก็หันไปใช้โทรศัพท์เคลื่อนที่ซึ่งสะดวกและต้นทุนอาจต่ำกว่า
ในขณะที่แนวโน้มการใช้บริการทางเสียงของโทรศัพท์เคลื่อนที่ก็เริ่ม

ลดลง ตรงข้ามกับการบริการด้านการสื่อสารข้อมูล

รัฐบาลได้ตระหนักถึงปัญหา
ซึ่งเปรียบได้กับเป็นปัญหาโครงสร้างปัจจัยพื้นฐานที่จำเป็นต่อการเจริญเติบโตทางเศรษฐกิจจึงได้ริเริ่มนโยบายบรอดแบนด์แห่งชาติขึ้น
โดยเป้าหมายของนโยบายฯที่สำคัญที่ระบุไว้เช่น

-   การให้โครงข่ายบรอดแบนด์ครอบคลุมประชากร ปี 2558 ไม่ต่ำกว่าร้อยละ 80 และปี 2563
    ร้อยละ 95 ที่ได้มาตรฐานและราคาเป็นธรรม
    รวมทั้งให้มีบริการบรอดแบนด์ผ่านเคเบิ้ลใยแก้วนำแสงในเมืองที่เป็นศูนย์กลางทางเศรษฐกิจของภูมิภาค
    ความเร็วไม่ต่ำกว่า 100 Mbps ภายในปี 2563

-   การให้ประชาชนสามารถได้รับบริการบรอดแบนด์ อย่างทั่วถึงและเท่าเทียม
    ด้านการศึกษาระดับตำบลภายในปี 2558 ระดับประเทศในปี 2563
    ด้านสาธารณสุขระดับตำบลภายในปี 2558
    ด้านการให้บริการรัฐบาลอิเล็กทรอนิกส์ระดับองค์กรปกครองท้องถิ่นภายในปี 2558
    และด้านการเฝ้าระวังและเตือนภัยพิบัติและภัยธรรมชาติ

-   ภาคธุรกิจสามารถเข้าถึงและใช้ประโยชน์จากบรอดแบนด์
    ยกระดับขีดความสามารถในการแข่งขันของประเทศในเรื่องโครงสร้างพื้นฐานด้านเทคโนโลยีให้อยู่ในกลุ่ม
    Top 25% จากการจัดลำดับของ World Competiveness Rankings สัดส่วนมูลค่าของ
    e-commerce ต่อ GDP เพิ่มขึ้นเป็น 10% ภายในปี 2558

โดยหน่วยงานหลักที่กำหนดให้เป็นผู้ขับเคลื่อนนโยบายดังกล่าวมาจาก 3 หน่วยงานคือ กระทรวง
ICT บริษัท กสท โทรคมนาคม จำกัด (มหาชน) และบริษัท ทีโอที คอร์ปอเรชั่น จำกัด (มหาชน)
โดยกำหนดมูลค่าการลงทุนประมาณ 55,000 ล้านบาท

[]

โครงการลงทุนของรัฐวิสาหกิจที่สนับสนุนการพัฒนาบรอดแบนด์ภายใน 5 ปี ข้างหน้า (2553-2557)
มีมูลค่าการลงทุนประมาณ 55,000 ล้านบาท

จากนโยบายดังกล่าวจะเห็นได้ว่าจะต้องมีการพัฒนาแบบก้าวกระโดด เพื่อให้บรรลุเป้าหมายดังกล่าว
บริษัทฯได้เล็งเห็นการขยายตัวของตลาดและการแข่งขันที่จะต้องเกิดขึ้นอย่างสูงภายใน 5
ปีข้างหน้าและได้เพิ่มศักยภาพของบริษัทฯในด้านต่างๆเช่นประสบการณ์ทำงานที่ผ่านมา
ความสามารถของบุคลากร ความพร้อมด้านการบริหารการเงิน และการสนับสนุนที่ดีจากคู่ค้า
และคาดว่าบริษัทฯจะได้รับผลพวงจากนโยบายรัฐทั้งทางตรงและทางอ้อม
เนื่องจากการขยายตัวทางด้านโครงสร้างพื้นฐาน
จะเป็นตัวกระตุ้นอุตสาหกรรมต่อเนื่องได้อีกมากในอนาคตอันใกล้นี้

2.  การจัดหาผลิตภัณฑ์หรือบริการ

    1.  ข้อมูลเกี่ยวกับผลิตภัณฑ์

  ผลิตภัณฑ์ที่ใช้ในการวางระบบสารสนเทศและการสื่อสาร ประกอบด้วย

1.  อุปกรณ์คอมพิวเตอร์ เช่น จอแสดงภาพ (Monitor) คอมพิวเตอร์ (PC/Laptop),
    เครื่องพิมพ์ (Printer) และอุปกรณ์ต่อพ่วง (Server/Storage)

2.  อุปกรณ์สำหรับระบบโครงข่าย เช่น High Speed, Internet Switch, Router

  และ Network Controller

3.  โปรแกรมระบบงานสำเร็จรูป (Application Software) เช่น โปรแกรมสำรวจพื้นที่
    (Mapping) โปรแกรมใบแจ้งหนี้ (Billing)

  ปัจจุบัน บริษัทฯได้เป็นตัวแทนจำหน่ายสินค้าให้กับ บริษัท ซิสโก้ ซีสเต็มส์ จำกัด (Cisco
  Systems), บริษัท ฮิวเลตต์ - แพคการ์ด จำกัด (Hewlett Packard), บริษัท ไอบีเอ็ม
  จำกัด (IBM), บริษัท ออราเคิล คอร์ปอเรชั่น จำกัด (Oracle), บริษัท ไมโครซอฟท์ จำกัด
  (Microsoft), บริษัท เอสเอพี (ประเทศไทย) จำกัด (SAP)
  ซึ่งทำให้บริษัทฯได้รับส่วนลดทางการค้าจากการซื้อสินค้า
  และเพื่อความคล่องตัวในการดำเนินงานและโครงการ
  บริษัทฯจะทำข้อตกลงในการซื้อสินค้ากับพันธมิตรทางธุรกิจ (Strategic Partner) เท่านั้น
  เช่น Cisco Systems
  ซึ่งเป็นลักษณะโดยปกติของธุรกิจออกแบบและวางระบบเทคโนโลยีสารสนเทศและการสื่อสาร

1.  การจัดหาผลิตภัณฑ์และบริการ

  เนื่องจากกว่าร้อยละ 80 ของต้นทุนการขายและบริการเป็นค่าสินค้า
  ดังนั้นการบริหารต้นทุนสินค้าที่เหมาะสมจะทำให้บริษัทฯมีความได้เปรียบในการเสนอราคาประมูลโครงการ
  ปัจจุบัน บริษัทฯมีลักษณะการจัดซื้อสินค้าโดยวิธี

1.  ติดต่อโดยตรงกับบริษัทผู้ผลิต
    ซึ่งส่วนใหญ่จะเป็นบริษัทพันธมิตรทางธุรกิจและมีการทำสัญญาทางการค้า
    โดยปกติอายุสัญญาประมาณ 1 ปี ได้แก่ Cisco Systems, Oracle เป็นต้น
    โดยทางบริษัทฯต้องทำการต่อสัญญากับทางบริษัทผู้ผลิตรายใหญ่ทุก 1 ปี
    เนื่องจากเป็นนโยบายของทางผู้ผลิต แต่โอกาสที่อาจไม่ได้ต่อสัญญานั้นมีน้อยมาก
    เนื่องจากทางบริษัทผู้ผลิตจะไม่ทำการต่อสัญญากับบริษัทที่ไม่ทำตามข้อตกลงระหว่างกันเท่านั้น
    ซึ่งทางบริษัทฯได้ปฏิบัติตามข้อตกลงต่างๆ อย่างเคร่งครัด
    อีกทั้งความสัมพันธ์ทางการค้าของทั้งสองบริษัทก็มีความสัมพันธ์ที่ดี โดยทาง บริษัทฯ
    ได้มีสัมพันธ์ทางการค้ามามากกว่า 15 ปี
    และถือเป็นบริษัทคู่ค้าและพันธมิตรทางธุรกิจที่ดีเสมอมา

2.  ติดต่อบริษัทผู้ผลิตโดยผ่านตัวแทนจำหน่ายในประเทศไทยโดยตรง
    หรือสั่งซื้อสินค้าจากตัวแทนจำหน่ายทั่วไป (โดยบริษัทฯไม่ได้ติดต่อบริษัทผู้ผลิตโดยตรง)
    เนื่องจากบริษัทฯมีจำนวนและมูลค่าโครงการเพิ่มสูงขึ้น
    และบางโครงการที่มีขนาดใหญ่และมีมูลค่าสูง
    บริษัทฯมีความจำเป็นในการว่าจ้างผู้ดำเนินงานรายย่อย (Sub-Contractor)
    มาร่วมดำเนินงาน

3.  บริษัทฯติดต่อสั่งซื้อสินค้าเพื่อการบริการ อันได้แก่ การสั่งซื้อเพื่อการติดตั้ง
    การสั่งซื้อเพื่อการฝึกอบรมและสัมมนา เป็นต้น

  บริษัทฯไม่มีนโยบายในการสั่งซื้อสินค้าล่วงหน้า เนื่องจากโครงการต่างๆ
  ที่บริษัทฯดำเนินการจะมีกำหนดลักษณะและคุณสมบัติของสินค้าแตกต่างกันไป
  ดังนั้นบริษัทฯจะสั่งซื้อสินค้าต่อเมื่อได้รับการว่าจ้างดำเนินโครงการแล้ว

หากแบ่งตามการนำเข้าและการซื้อภายในประเทศ จะมีรายละเอียดดังนี้

1.  การนำเข้า

  บริษัทฯมีการสั่งซื้อสินค้าจากผู้ผลิตหรือผู้จัดจำหน่ายที่อยู่ต่างประเทศ ได้แก่ Cisco Systems
  และ Oracle ซึ่งมีโรงงานผลิตตั้งอยู่ในต่างประเทศ
  โดยการสั่งซื้อสินค้าจากผู้ผลิตหรือผู้จัดจำหน่ายจะกระทำต่อเมื่อได้รับเอกสารคำสั่งซื้อจากลูกค้า
  ซึ่งช่วยลดต้นทุนในการเก็บรักษาสินค้าคงคลัง และเนื่องจากบริษัท Cisco Systems และ
  Oracle
  เป็นบริษัทพันธมิตรทางการค้ากับทางบริษัทฯเป็นระยะเวลานานทำให้สะดวกในการติดต่อสื่อสารและการจัดส่ง
  ซึ่งช่วยลดระยะเวลาในการดำเนินงานของบริษัทฯลงได้ โดยมีระยะเวลาส่งของเฉลี่ยประมาณ
  30-45 วันนับจากวันที่ทำการเปิดใบสั่งซื้อ

2.  การซื้อภายในประเทศ

  บริษัทฯมีการสั่งซื้อสินค้าจากทั้งผู้ผลิตหรือผู้จัดจำหน่ายต่างประเทศที่นำสินค้าเข้ามาจำหน่ายในประเทศไทย
  และผู้นำเข้าสินค้าอิสระอื่นๆ
  ซึ่งบริษัทฯจะทำการสั่งซื้อสินค้าจากในประเทศในกรณีที่โครงการมีความเร่งด่วน
  อีกทั้งเพื่อเป็นการกระจายความเสี่ยงจากการพึ่งพาผู้จัดจำหน่ายหรือผู้ผลิตสินค้าน้อยราย

1.  ปัญหาเกี่ยวกับการดำเนินโครงการ

เนื่องจากในบางครั้งบริษัทฯประสบปัญหาเกี่ยวกับการไม่สามารถส่งมอบโครงการได้ตามระยะเวลาที่กำหนด
ทั้งนี้มีสาเหตุมาจาก

1.  การส่งสินค้าล่าช้า โดยมีสาเหตุมาจากโรงงานหยุดการผลิตในช่วงเทศกาล
    หรือเหตุจากภัยธรรมชาติ ซึ่งกระทบต่อแผนการติดตั้งระบบและการส่งมอบสินค้า อย่างไรก็ตาม
    บริษัทฯจะติดตามและประสานงานกับบริษัทผู้ผลิตเพื่อวางแผนการดำเนินงานล่วงหน้า
    ซึ่งจะช่วยลดความเสี่ยงจากการขนส่งสินค้าล่าช้า

2.  สินค้าที่ผลิตล้าสมัย เนื่องจากการเข้าร่วมประมูลแต่ละครั้ง
    บริษัทฯต้องนำเสนอรายละเอียดของสินค้าที่ใช้ในการดำเนินโครงการเพื่อพิจารณา
    หากการพิจารณาของลูกค้าล่าช้ามากหรือเลื่อนระยะเวลาการดำเนินโครงการออกไป
    บริษัทผู้ผลิตอาจยกเลิกหรือหยุดการผลิตสินค้าบางรายการ
    และทำให้บริษัทฯต้องเจรจากับลูกค้าเพื่อขอเปลี่ยนเป็นสินค้าอื่นที่มีคุณสมบัติเท่าเทียมกัน
    ซึ่งบางครั้งอาจกระทบต่อราคาต้นทุนการบริการ

2.  ผลกระทบต่อสิ่งแวดล้อม

- ไม่มี -

3.  งานที่ยังไม่ส่งมอบ

  ณ วันที่ 31 ธันวาคม 2553 บริษัทฯมีภาระผูกพันที่จะต้องขายหรือให้บริการแก่ลูกค้าตามสัญญา
  ดังนี้

1.  บริษัทฯ
    และบริษัทย่อยมีสัญญาขายและบริการกับลูกค้าซึ่งยังไม่ได้ส่งมอบหรือให้บริการจำนวนเงินประมาณ
    2,651 ล้านบาท (2552:1,696 ล้านบาท) (งบการเงินเฉพาะกิจการ : 2,637 ล้านบาท

  2552:1,690 ล้านบาท)

  2.
  บริษัทฯได้ทำสัญญาหลายสัญญาเพื่อให้เช่าอุปกรณ์อิเล็กโทรนิคส์กับบริษัทซึ่งมีรัฐบาลเป็นผู้ถือหุ้นใหญ่แห่งหนึ่ง
  หน่วยงานราชการและโรงเรียนหลายแห่งโดยมีมูลค่าที่ต้องให้บริการตามสัญญาในอนาคตรวมทั้งสิ้น
  15 ล้านบาท (2552:20 ล้านบาท)
  โดยบริษัทฯผูกพันที่จะต้องดำเนินการติดตั้งอุปกรณ์ให้เช่าให้แล้วเสร็จตามสัญญาและให้บริการบำรุงรักษาตามเงื่อนไขที่ระบุในสัญญา